L'alcalde de Gandia presentarà als grups municipals un Pacte per la Bona Política
25 abril 2025

## L'alcalde de Gandia presentarà als grups municipals un Pacte per la Bona Política25 abril 2025Última actualització: 25 abril 2025

![](../gestion/img/3ad019c153e4693b3faf2d04b824937382f2409f4c9803e7f20e92c1c20389be.jpg)  
  

L’alcalde de Gandia, **José Manuel Prieto**, ha anunciat aquest matí en el plenari municipal que presentarà un Pacte per la Decència i la Bona Política a tots els partits representats en el Consistori. El document serà tractat en la pròxima Junta de Portaveus per tal de ser estudiat de manera conjunta i establirà unes normes que complisquen tots els regidors i regidores.

Prieto ha afirmat que, després de la celebració de l’últim ple, “_s’ha traspassat una línia que no hauríem d’haver passat i hem d’acceptar les exigències d’una ciutadania que espera més de nosaltres quan venim a un ple de la Corporació_”. L’alcalde ha fet referència al sentit comú i a les normes compartides per tots els integrants del plenari. “_Els llocs que ocupem ens els han donat els ciutadans i no podem abandonar la nostra obligació. L’obligació que tenim amb els qui ens han votat i amb els qui no_”, ha afirmat.

“_La ciutadania mereix un millor comportament de tots, i que es respecte més la institució. Gandia ha d’allunyar-se de tot el soroll polític que ens envolta perquè els nostres ciutadans s’ho mereixen_”, ha conclòs la primera autoritat municipal.

[Twittear](https://twitter.com/share)